Last saved by: Šuvadová Marcela

OKRESNÁ PROKURATÚRA DOLNÝ KUBÍN 
Radlinského 1713/36, 026 26 Dolný Kubín 1

Číslo: Pv 9/15/5503-37	Dolný Kubín 20.02.2017 
EEČ: 2-38-49-2017
U Z N E S E N I E
Trestná vec:	obv. XXXXX
Trestný čin:	prečin: sprenevera podľa § 213 odsek 1, odsek 2 písmeno a Trestného zákona
Rozhodol: 	prokurátorka Okresnej prokuratúry Dolný Kubín
Podľa § 217 odsek 1 Trestného poriadku vyslovujem, že obvinená:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorá je trestne stíhaná pre trestný čin:
-	prečin: sprenevera podľa § 213 odsek 1, odsek 2 písmeno a Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Dolný Kubín zo dňa 23.11.2015, spisová značka Pv 9/15/5503, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
          Na tom skutkovom základe, že dňa 24. 05. 2013 v Dolnom Kubíne prevzala veci patriace jej bývalému priateľovi XXXXX, XXXXX, a to mobilný telefón značky APPLE, XXXXX v hodnote 500,- €, 3 kusy mobilných telefónov značky NOKIA, XXXXX, každý v hodnote 70,- € a súčasne v období od 25. 02. 2013 do 28. 10. 2013 z jeho účtu  XXXXX, ku ktorému mala prístup na jeho spravovanie s jeho súhlasom, previedla prostredníctvom internet bankingu, bez vedomia a súhlasu majiteľa účtu finančné prostriedky v celkovej výške 2.637,04 €, pričom na opakované výzvy na vrátenie vecí a peňazí nereagovala,  čím spôsobila poškodenému XXXXX, XXXXX XXXXX škodu v celkovej výške 3.347,04 €. 
Uznesením prokurátora Okresnej prokuratúry Dolný Kubín zo dňa 23.11.2015, spisová značka Pv 9/15/5503, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
Prokurátor Okresnej prokuratúry  Dolnom Kubíne uznesením Pv 9/15/5503 zo dňa 23. 11. 2015 podľa § 216 ods. 1   Tr. poriadku podmienečne zastavil trestné stíhanie obvinenej XXXXX XXXXX, XXXXX, pre prečin sprenevery podľa § 213 ods. 1, ods. 2 písm. a) Trestného zákona, ktorého sa mala dopustiť na tom skutkovom základe, že dňa 24. 05. 2013 v Dolnom Kubíne prevzala veci patriace jej bývalému priateľovi XXXXX, XXXXX, a to mobilný telefón značky APPLE, XXXXX v hodnote 500,- €, 3 kusy mobilných telefónov značky NOKIA, XXXXX, každý v hodnote 70,- € a súčasne v období od 25. 02. 2013 do 28. 10. 2013 z jeho účtu  XXXXX, ku ktorému mala prístup na jeho spravovanie s jeho súhlasom, previedla prostredníctvom internet bankingu, bez vedomia a súhlasu majiteľa účtu finančné prostriedky v celkovej výške 2.637,04 €, pričom na opakované výzvy na vrátenie vecí a peňazí nereagovala,  čím spôsobila poškodenému XXXXX XXXXX škodu v celkovej výške 3.347,04 €.

Predmetné uznesenie nadobudlo právoplatnosť dňa 15. 12. 2015 a od tohto dátumu začala plynúť skúšobná doba, ktorá bola určená v trvaní 12 mesiacov. Uvedená skúšobná doba uplynula dňa 15. 12. 2016.

Podľa § 217 ods. 1 Tr. poriadku, ak obvinený v priebehu skúšobnej doby  viedol  riadny  život,  splnil  povinnosť  nahradiť  spôsobenú  škodu   a  vyhovel  aj  ďalším  uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

V priebehu skúšobnej doby bolo zisťované, či voči obvinenej je vedené trestné stíhanie a po jej skončení boli na obvinenú žiadané správa o povesti, výpis z priestupkového registra, odpis z registra trestov a správa z OR PZ Dolný Kubín.

Z uvedených podkladov vyplynulo, že obvinený v skúšobnej dobe nebola súdom trestaná a z miesta bydliska taktiež neboli zistené negatívne informácie. Z registra priestupkov bolo zistené, že počas plynutia skúšobnej doby nebola ani priestupkovo riešená.

Vzhľadom k týmto skutočnostiam bolo potrebné rozhodnúť tak, ako je uvedené vo výrokovej časti tohto uznesenia.

        Podľa § 217 ods. 4 Tr. poriadku právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e).
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marcela Šuvadová
prokurátorka